ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1073/98 υποβολή: Bernard Castagnθde (ARE) προς την Επιτροπή (6 Απριλίου 1998)

Θέμα: Ζωοτροφές - Γουοάνα

Το διαμέρισμα της Γουϊάνας απολαύει ενός καθεστώτος εφοδιασμού σε ζωοτροφές, του οποίου το επίπεδο των ενισχύσεων υπολογίζεται βάσει του επιπέδου των επιστροφών για τα διάφορα σχετικά δημητριακά, με πριμοδότηση ύψους 20 ECU/τόνο.

Εδώ και δύο χρόνια, το επίπεδο των επιστροφών έχει μειωθεί σημαντικά έως και εκμηδενιστεί. Πέρα από τις κοινοτικές ενισχύσεις για τον εφοδιασμό των ιδιαίτερα απομακρυσμένων περιφερειών σε δημητριακά, η Επιτροπή σκοπεύει να τροποποιήσει τον τρόπο υπολογισμού της για τις ενισχύσεις της Γουϊάνας;

Απάντηση του κ. Santer εξ ονόματος της Επιτροπής (22 Απριλίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-327/98 του κ. Souchet ((ΕΕ C 304 της 2.10.1998, σελ. 78. )).
ΓΡΑΠΤΗ ΕΡΩΤΗΣΗ E-0295/98 υποβολή: Anita Pollack (PSE) προς την Επιτροπή (17 Φεβρουαρίου 1998)

Θέμα: Εισαγωγή βοοειδών από την Αυστραλία

Μπορεί η Επιτροπή να βεβαιώσει εάν πραγματοποιούνται εισαγωγές ζώντων βοοειδών από την Αυστραλία στην ΕΕ και, εάν ναι, να προσδιορίσει τον αριθμό των εισαχθέντων ζώων και το κράτος μέλος προορισμού τους;

Απάντηση του κ. Fischler εξ ονόματος της Επιτροπής (5 Μαρτίου 1998)

Μέχρι σήμερα, δεν έχει πραγματοποιηθεί καμία αποστολή ζώντων βοοειδών από την Αυστραλία προς την Κοινότητα.
ΓΡΑΠΤΗ ΕΡΩΤΗΣΗ P-0415/98 υποβολή: Yvan Blot (NI) προς την Επιτροπή (16 Φεβρουαρίου 1998)

Θέμα: Προθεσμίες πληρωμής στις εμπορικές συναλλαγές

Η Επιτροπή εξέδωσε ανακοίνωση σχετικά με τις προθεσμίες πληρωμής, στην οποία επαναλαμβάνονται οι προτάσεις που είχαν διατυπωθεί στη μελέτη την οποία είχε παραγγείλει στην εταιρία είσπραξης απαιτήσεων «Intrum Justicia», κριτή και κρινόμενο συγχρόνως στην υπόθεση αυτή. Στην εν λόγω ανακοίνωση καθώς και στην εξαγγελθείσα πρόταση οδηγίας η Επιτροπή αποβλέπει στη δημιουργία σχέσης ανταγωνισμού μεταξύ των οργανισμών είσπραξης απαιτήσεων και των δικηγόρων, κατά την είσπραξη αμφισβητούμενων απαιτήσεων.

1. Μπορεί η Επιτροπή να αναφέρει επακριβώς τα κίνητρα αυτής της αντιπαράθεσης και τις βελτιώσεις που περιμένει από αυτήν, δεδομένου ότι δεν αμφισβητείται η ποιότητα και η ικανότητα των δικηγόρων αλλά η ταχύτητα των εθνικών δικαστικών διαδικασιών;

2. Θεωρεί η Επιτροπή ότι θα παρέχονται στους διαδίκους οι ίδιες εγγυήσεις, από τη στιγμή που προβλέπεται η παρέμβαση εμπορικών εταιριών οι οποίες δεν υπόκεινται σε επαγγελματικούς ή δεοντολογικούς κανόνες;

3. Μπορεί η Επιτροπή να αναφέρει σε ποιά ακριβώς νομική βάση σκοπεύει να στηρίξει την πρόταση οδηγίας της;

Δεν υπερβαίνει τα δικαιώματά της η Επιτροπή προτείνοντας ένα κείμενο που τροποποιεί ριζικά τη δικαστική οργάνωση και το δικονομικό δίκαιο ορισμένων κρατών μελών, πράγμα το οποίο καταφανώς δεν ανήκει στις αρμοδιότητές της;

4. Μπορεί να αναφέρει η Επιτροπή όλες τις εναλλακτικές μεθόδους που θα μπορούσαν να εξεταστούν για τη βελτίωση των προθεσμιών είσπραξης απαιτήσεων;

Απάντηση του κ. Παπουτσή εξ ονόματος της Επιτροπής (5 Μαΐου 1998)

Η Επιτροπή θα επιθυμούσε να αναφέρει κατ' αρχάς ότι συνέταξε την έκθεσή της σχετικά με τις καθυστερήσεις πληρωμών στις εμπορικές συναλλαγές ((ΕΕ C 216 της 17.7.1997 )) αφού προέβη σε διαδικασία ευρέων διαβουλεύσεων κατά τη διάρκεια της οποίας 80 % των ατόμων που εξέφρασαν γνώμη ήταν υπέρ της κοινοτικής νομοθεσίας για τις καθυστερήσεις πληρωμών. Η διαδικασία αυτή περιελάμβανε μια ανοικτή ακρόαση όπου εκπρόσωποι διαφόρων επαγγελματικών κλάδων, συμπεριλαμβανομένων των νομικών, εξέφρασαν τις απόψεις τους. Αν και η Επιτροπή ανέφερε στατιστικά στοιχεία από διάφορες μελέτες, καμία εξωτερική οργάνωση δεν διαδραμάτισε κάποιο ρόλο στη διαδικασία λήψης αποφάσεων.

Η Επιτροπή συμφωνεί με το Αξιότιμο Μέλος ότι η ποιότητα και η αρμοδιότητα των νομικών δεν αμφισβητείται. Απλώς επιθυμούν να διασφαλίσουν ότι οι πιστωτές στους οποίους έχει καθυστερήσει η πληρωμή έχουν πρόσβαση σε ταχείες, αποτελεσματικές και ανέξοδες διαδικασίες επανόρθωσης που τους επιτρέπουν να εισπράττουν την πληρωμή και την αποζημίωση για βλάβες.

Η Επιτροπή αποφάσισε να μην εξετάσει το ζήτημα του ανταγωνισμού μεταξύ δικηγόρων και οργανισμών είσπραξης οφειλών στην πρότασή της για οδηγία σχετικά με τις καθυστερήσεις πληρωμών ((COM(1998) 126 τελικό )).
ΓΡΑΠΤΗ ΕΡΩΤΗΣΗ E-0870/98 υποβολή: Gerhard Hager (NI) προς την Επιτροπή (26 Μαρτίου 1998)

Θέμα: Νομιμοποίηση των παράνομων μεταναστών

Η έκθεση που εγκρίθηκε στο πλαίσιο της Ολομέλειας του Φεβρουαρίου σχετικά με την κατάσταση των ανθρωπίνων δικαιωμάτων στην Ευρωπαϊκή Ένωση κατά το 1996, ανέφερε ρητά ορισμένα κράτη μέλη, τα οποία μετά από μία συγκεκριμένη προθεσμία νομιμοποιούν το καθεστώς σε ό,τι αφορά τα δικαιώματα διαμονής των ατόμων που ευρίσκονται παρανόμως στην επικράτειά τους.

1. Θεωρεί η Επιτροπή ότι ο τρόπος δράσεως των εν λόγω κρατών μελών ευρίσκεται σε αντίθεση με την υφιστάμενη νομοθετική κατάσταση στην Ένωση;

2. Πιστεύει η Επιτροπή ότι αυτή η διαδικασία των εν λόγω κρατών μελών είναι αντίθετη με τις συμφωνίες του Schengen;

3. Τι προτίθεται να πράξει σχετικά η Επιτροπή λαμβάνοντας υπόψη την ενσωμάτωση του κεκτημένου της συμφωνίας του Schengen στην Ευρωπαϊκή Ένωση καθώς επίσης και την ύπαρξη παρομοίων διαφορών;

Απάντηση του κ. Monti εξ ονόματος της Επιτροπής (5 Ιουνίου 1998)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-0544/98 υποβολή: Cristiana Muscardini (NI) προς την Επιτροπή (4 Μαρτίου 1998)

Θέμα: Είσπραξη βελγικής συντάξεως

Πολλοί συνταξιούχοι που επιστρέφουν στην Ιταλία από το Βέλγιο δεν μπορούν να εισπράξουν την επιταγή της συντάξεώς τους διότι το Εθνικό Γραφείο Συντάξεων του Βελγίου δεν επιτρέπει ούτε να γίνεται πίστωση σε τρέχοντα τραπεζικό λογαριασμό, ούτε να εισπράττει τρίτος το ποσό της σύνταξης με εξουσιοδότηση από τον ενδιαφερόμενο, ακόμη και σε περιπτώσεις που υπάρχει συγγένεια πρώτου βαθμού και τούτο παρά το γεγονός ότι το διάταγμα της 15ης Μαΐου 1996 προβλέπει τη δυνατότητα κατάθεσης της συντάξεως σε τρέχοντα τραπεζικό λογαριασμό ή λογαριασμό ταχυδρομικού ταμιευτηρίου σε όλα τα κράτη μέλη της ΕΕ πλην της Ιταλίας και ορισμένων άλλων όπου δεν υπάρχει ακόμη η σχετική συμφωνία με τα τραπεζικά ιδρύματα.

Προτίθεται ως εκ τούτου η Επιτροπή να ζητήσει από τις ιταλικές αρχές να αρχίσουν χωρίς χρονοτριβή τις διαδικασίες για σύναψη συμφωνίας με τα τραπεζικά ιδρύματα όσον αφορά την άμεση εφαρμογή του διατάγματος και να κινήσει τις απαραίτητες διαδικασίες.

Λαμβάνοντας υπόψη και την πρόθεση της Ιταλικής Ενώσεως Τραπεζών να συνεργασθεί, με στόχο να επιλυθεί το συντομότερο δυνατόν αυτό το πρόβλημα που θίγει τους Ιταλούς πολίτες οι οποίοι απέκτησαν δικαίωμα σύνταξης εκτός Ιταλίας;

Απάντηση του κ. Flynn εξ ονόματος της Επιτροπής (15 Απριλίου 1998)

Η Επιτροπή επιθυμεί να εφιστήσει την προσοχή του αξιότιμου μέλους του Κοινοβουλίου στην παράγραφο 1 του άρθρου 53 του κανονισμού ΕΟΚ 574/72 σχετικά με τον τρόπο πληρωμής των παροχών που οφείλονται σύμφωνα με τις διατάξεις του κανονισμού ΕΟΚ 1408/71 ((Κανονισμός 1408/71 και 574/72 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως τροποποιήθηκαν και ενημερώθηκαν με τον κανονισμό αριθ. 118/97 της 30.1.1997 (ΕΕ L 28 της 30.1.1997). )). Αυτή η παράγραφος παραπέμπει στο παράρτημα 6 στο οποίο οι διαδικασίες για τις τρέχουσες και διάφορες πληρωμές αναφέρονται ανά κράτος μέλος. Υπό το σημείο «Α. Βέλγιο» και το σημείο «Η. Ιταλία» αναφέρεται η άμεση πληρωμή στον ενδιαφερόμενο.

Σύμφωναμε τις πληροφορίες της Επιτροπής, τα ποσά των συντάξεων καταβάλλονται σήμερα άμεσα στον ενδιαφερόμενο με διεθνή ταχυδρομική εντολή ή με επιταγή ή βάσει άμεσης συμφωνίας μεταξύ του φορέα οφειλέτη από μία χώρα και των τραπεζών μιας άλλης χώρας.
ΓΡΑΠΤΗ ΕΡΩΤΗΣΗ P-0308/98 υποβολή: Daniel Fιret (NI) προς την Επιτροπή (5 Φεβρουαρίου 1998)

Θέμα: Tο Πριγκηπάτο του Μονακό και το Ευρώ

Τα προνόμια που άρχισαν να παραχωρούνται στο Πριγκηπάτο το Μονακό από την αρχή του αιώνα μας δεν παύουν να μας εκπλήσσουν.

Το τελευταίο προνόμιο του Πριγκηπάτου, που μας απεκαλύφθη αφορά το μελλοντικό ενιαίο νόμισμα. Το Πριγκηπάτο του Μονακό, παρόλον ότι ανήκει στην τελωνειακή επικράτεια της Ευρωπαϊκής Κοινότητας, δεν αποτελεί μέλος της Ευρωπαϊκής Ένωσης.

Ωστόσο, το Μονακό θα επωφεληθεί από το Ευρώ, ευθύς ως το τελευταίο καθιερωθεί ως ενιαίο νόμισμα, και τούτο δυνάμει ενός ευφυούς νομικού τεχνάσματος που προβλέπει ειδική ρήτρα στις νομισματικές σχέσεις μεταξύ της Κοινότητας και της Γαλλίας, κατ' εφαρμογήν της Συνθήκης του Μάαστριχτ.

Σήμερα, ενώ όλες οι χώρες της Ευρωπαϊκής Ένωσης που θα αποκτήσουν το ενιαίο νόμισμα αναγκάζονται να καταβάλουν υπεράνθρωπες προσπάθειες για να ανταποκριθούν στα κριτήρια που ορίζει η Συνθήκη για την Ευρωπαϊκή Ένωση, προκειμένου να αποκτήσουν τον τίτλο για πρόσβαση στο Ευρώ, το Πριγκηπάτο του Μονακό θα αρκεσθεί στο να αναμείνει ήσυχα-ήσυχα τις προθεσμίες, για να αποκτήσει το Ευρώ χωρίς κόπο και χωρίς θυσίες.

Η Επιτροπή θεωρεί νόμιμο και ηθικό αυτό το τεράστιο προνόμιο που χορηγήθηκε στον Πρίγκηπα;

Απάντηση του κ. de Silguy εξ ονόματος της Επιτροπής (2 Μαρτίου 1998)

Η δήλωση αριθ. 6 που είναι προσαρτημένη στη συνθήκη ΕΚ διευκρινίζει ότι η Κοινότητα ανέλαβε να διευκολύνει την επαναδιαπραγμάτευση των υφισταμένων συμφωνιών στο βαθμό που είναι απαραίτητο μετά την εισαγωγή του ενιαίου νομίσματος.

Στην πράξη, η δήλωση αυτή έχει ως στόχο να διασφαλίσει τη συνέχεια της υπάρχουσας κατάστασης, δηλαδή τις σημερινές νομισματικές σχέσεις μεταξύ του Μονακό και της Γαλλίας. Πράγματι, είναι σύνηθες για κράτη ή επικράτειες με μειωμένο πληθυσμό να υιοθετούν το νόμισμα γειτονικής χώρας ως εθνικό νόμισμα. Όπως το αναφέρει και ο τίτλος της, η παραπάνω δήλωση αναφέρεται επίσης στις νομισματικές σχέσεις της Δημοκρατίας του Αγίου Μαρίνου και της πόλης του Βατικανού με την Ιταλία.

Τα κριτήρια σύγκλισης δεν αφορούν άμεσα το Πριγκιπάτο, δεδομένου ότι δεν αποτελεί μέρος της Κοινότητας, και ότι συνεπώς δεν έχει συνυπογράψει τη συνθήκη ΕΚ. Εξάλλου, δεν συμμετείχε στη διαδικασία λήψης απόφασης σχετικά με την υλοποίηση του ενιαίου νομίσματος και δεν θα μπορεί να συμμετάσχει στο μέλλον κατά τρόπο ενεργό στην επεξεργασία της νομισματικής πολιτικής από την Ευρωπαϊκή Κεντρική Τράπεζα (ΕΚΤ) και το συντονισμό των οικονομικών πολιτικών από τα κράτη μέλη στο πλαίσιο του Συμβουλίου.
ΓΡΑΠΤΗ ΕΡΩΤΗΣΗ E-0454/98 υποβολή: Cristiana Muscardini (NI) προς την Επιτροπή (27 Φεβρουαρίου 1998)

Θέμα: Διατήρηση του συστήματος δικαιόχρησης (franchise) στις κινητές τηλεπικοινωνίες

Από την 1η Ιανουαρίου 1998, οι υπηρεσίες τηλεπικοινωνιών έχουν ελευθερωθεί πλήρως σε όλα τα κράτη μέλη της Ευρωπαϊκής Ένωσης.

Στις οδηγίες 90/388/ΕΟΚ ((ΕΕ L 192, 24.7.1990, σελ. 10 )) και εφεξής, προβλέπεται η κατάργηση του συστήματος franchise υπέρ των αδειών.

Στο Προεδρικό Διάταγμα αρ. 318 της 19ης Σεπτεμβρίου 1997, με το οποίο τίθενται σε εφαρμογή οι κοινοτικές οδηγίες στον τομέα των τηλεπικοινωνιών, δεν γίνεται μνεία στο σύστημα franchise.

1. Γιατί η Ιταλική κυβέρνηση δεν κατάργησε τον κρατικό φόρο του συστήματος franchise; Αυτό δεν έρχεται σε αντίθεση με τις κοινοτικές διατάξεις;

2. Γνωρίζει άραγε η Επιτροπή ότι ο φόρος του συστήματος franchise θα καταργηθεί στο μέλλον;

3. Η διατήρηση του εν λόγω φόρου δεν αντιστρατεύεται στις κοινοτικές οδηγίες και δεν αποτελεί εμπόδιο στην ανάπτυξη των τηλεπικοινωνιών;

Απάντηση του Κ. Bangemann εξ ονόματος της Επιτροπής (1 Απριλίου 1998)

1. Η Επιτροπή δεν διαθέτει έγκυρες πληροφορίες σχετικά με το καθεστώς επιβολής φόρου εκχώρησης δικαιωμάτων εκμετάλλευσης στις εταιρείες τηλεπικοινωνιών, όπως αναφέρει το Αξιότιμο μέλος, αν και πιστεύεται από διμερείς επαφές με τις Ιταλικές αρχές, ότι συζητείται η κατάργηση του φόρου αυτού από την Ιταλική κυβέρνηση.

2. Η Επιτροπή δεν έχει ενημερωθεί σχετικά με το χρονοδιάγραμμα κατάργησης του φόρου εκχώρησης.

3. Το καθεστώς που θεσπίζονταν με την Οδηγία 97/13/ΕΚ του Κοινοβουλίου και του Συμβουλίου, της 10 Απριλίου 1997, για ένα κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών ((ΕΕ Αριθ. L 117 της 7.5.1997 )), απομακρύνεται από τον παραδοσιακό τρόπο εκχώρησης αδειών εκμετάλλευσης και την καταβολή φόρου μόνο όταν πρόκειται για την κάλυψη διοικητικών δαπανών που αφορούν την έκδοση, διαχείριση, έλεγχο και επιβολή των σχετικών αδειών. Η Ιταλική κυβέρνηση, η οποία έχει ήδη προσαρμόσει τις αρχές αυτές με τον DPR n. 319/97 της 19 Σεπεμβρίου 1997, πρέπει τώρα να λάβει τα απαραίτητα μέτρα για να συμμορφωθεί με αυτές. Με βάση το άρθρο 22(1) της Οδηγίας 97/13/ΕΚ, τα Κράτη μέλη υποχρεούνται να καταβάλουν κάθε αναγκαία προσπάθεια ώστε να προσαρμόσουν τις ισχύουσες άδειες με τα της Οδηγίας, πριν από την 1 Ιανουαρίου 1999. Η Επιτροπή θα παρακολουθήσει τη διαδικασία διαρρύθμισης των εν λόγω αδειών.
ΓΡΑΠΤΗ ΕΡΩΤΗΣΗ E-1108/98 υποβολή: Spalato Bellerι (NI) και Cristiana Muscardini (NI) προς το Συμβούλιο (15 Απριλίου 1998)

Θέμα: Επίσκεψη του υπουργού κ. Cook στο Ισραήλ

Η πρόσφατη επίσκεψη του βρετανού Υπουργού Εξωτερικών κ. Robin Cook έληξε με διπλωματικό επεισόδιο που προκλήθηκε εξαιτίας μιας συνάντησης, μη περιλαμβανόμενης στο επίσημο πρόγραμμα, του ευρωπαίου εκπροσώπου με παράγοντες της παλαιστινιακής Αρχής κοντά στον οικισμό Har Homΰ.

Στη συνάντηση αυτή αντιτάχθηκε η Ισραηλινή Κυβέρνηση διότι δεν συμπεριλαμβανόταν επίσημα στις διαπραγματεύσεις για την επανενεργοποίηση της ειρηνευτικής διαδικασίας και εκ των πραγμάτων αποτελούσε προφανή ανάμιξη στις σχέσεις μεταξύ της Ισραηλινής Κυβέρνησης και της Παλαιστινιακής Αρχής.

Εκτιμώντας ότι ο άγγλος Υπουργός Εξωτερικών κ. Cook, δεδομένου ότι η Μεγάλη Βρετανία ασκεί την Προεδρία, εκπροσωπεί τις δεκαπέντε χώρες της Ευρωπαϊκής Ένωσης,

εκτιμώντας ότι ορισμένες πολιτικές θέσεις που έλαβε ο Υπουργός κ.Cook δεν έχουν συμφωνηθεί μεταξύ των κρατών μελών, ούτε, κατά μείζονα, λόγο αποτελούν ομόφωνες θέσεις των ευρωπαϊκών χωρών για τη μεσανατολική κρίση,

εκτιμώντας ότι η Ευρωπαϊκή 7 Ένωση σκοπεύει να αναλάβει πρωταγωνιστικό ρόλο στην επανενεργοποίηση της ειρηνευτικής διαδικασίας στην περιοχή αυτή,

Δεν θεωρεί το Συμβούλιο Υπουργών ότι η συμπεριφορά και οι ενέργειες του υπουργού κ. Cook είναι άκαιρες, απρόσφορες και επιζήμιες για το ρόλο του συνομιλητή στην ειρηνευτική διαδικασία, που σκοπεύει να διαδραματίσει η Ευρώπη;

Απάντηση (6 Ιουλίου 1998)

Κατά το ταξίδι του στη Μέση Ανατολή στις 15 -18 Μαρτίου 1998, ο Πρόεδρος του Συμβουλίου επεσκέφθη μεταξύ άλλων το Har Homa/Djebel Abu Ghneim, την τοποθεσία σχεδιαζόμενου νέου ισραηλινού οικισμού στα κατεχόμενα εδάφη. Η επίσκεψη είχε εγγραφεί κατόπιν κοινής συμφωνίας στο επίσημο πρόγραμμα του Προέδρου του Συμβουλίου.

Η επίσκεψη αυτή εγγραφόταν απόλυτα στα πλαίσια της αντίθεσης που εκδήλωσε σαφώς η Ευρωπαϊκή Ένωση όσον αφορά την εγκαθίδρυση αποικιών στα κατεχόμενα εδάφη. Όταν αναγγέλθηκαν οικονομικές εργασίες στο Har Homa τον Μάρτιο του 1997, η τότε Προεδρία είχε διευκρινίσει τη θέση του Συμβουλίου δηλώνοντας τα εξής: «Η Ευρωπαϊκή Ένωση αποδοκιμάζει την απόφαση αυτή, η οποία προδικάζει σαφώς τα αποτελέσματα των διαπραγματεύσεων σχετικά με το μόνιμο καθεστώς. Η ΕΕ επαναλαμβάνει τη θέση της σύμφωνα με την οποία όλες οι εργασίες εγκατάστασης στα κατεχόμενα εδάφη είναι αντίθετες στο διεθνές δίκαιο και συνιστούν εμπόδιο για την ειρήνη.»

Τα σχέδια όσον αφορά την επίσκεψη του Προέδρου του Συμβουλίου εγκρίθηκαν από τους Υπουργούς Εξωτερικών κατά την ανεπίσημη συνεδρίαση τους στο Εδιμβούργο, στις 13 και 14 Μαρτίου 1998. Κατά το τέλος της επίσκεψης αυτής, το Συμβούλιο προσυπέγραψε την προσέγγιση που ακολούθησε ο Πρόεδρος του Συμβουλίου κατά την επίσκεψή του στην περιοχή και ειδικότερα στο Har Homa/Djebel Abou Ghneim,και ενέκρινε σχετικά συμπεράσματα.
ΓΡΑΠΤΗ ΕΡΩΤΗΣΗ E-0898/98 υποβολή: Daniela Raschhofer (NI) προς την Επιτροπή (26 Μαρτίου 1998)

Θέμα: Μόνιμες αντιπροσωπείες της Ευρωπαοκής Ένωσης

Κατά την πλήρωση των θέσεων της «Επιχειρησιακής Μονάδας διεύρυνσης προς ανατολάς» έγινε λόγος και για την πλήρωση των θέσεων διεύθυνσης των μόνιμων αντιπροσωπειών στις υποψήφιες για προσχώρηση χώρες.

1. Πληρώθηκαν ήδη αυτές οι θέσεις;

2. Με ποιά κριτήρια έγινε η πλήρωση των θέσεων διεύθυνσης;

3. Ενδιαφέρθηκε ιδιαίτερα η ομοσπονδιακή κυβέρνηση της Αυστρίας για μία από αυτές τις θέσεις;

4. Θα συνεχίσουν να υφίστανται οι μόνιμες αντιπροσωπείες, εφόσον η μία ή η άλλη χώρα δεν γίνει δεκτή στην Κοινότητα;

5. Υπάρχουν στη Νορβηγία, Ελβετία και Τουρκία μόνιμες αντιπροσωπείες;

Απάντηση του κ.Van den Broek εξ ονόματος της Επιτροπής (22 Απριλίου 1998)

1. Οι θέσεις του προϊσταμένου των αντιπροσωπειών στις υποψήφιες για προσχώρηση χώρες έχουν, με μια εξαίρεση, πληρωθεί.

2. Η πλήρωση των συγκεκριμένων θέσεων από την Επιτροπή πραγματοποιείται κατά τον ίδιο τρόπο που ισχύει για όλες τις θέσεις μέσων στελεχών. Δίδεται ιδιαίτερη προσοχή στον ειδικό ρόλο των υπηρεσιών της Επιτροπής στο εξωτερικό.

3. Η θέση του προϊσταμένου της αντιπροσωπείας στη Σλοβακία προορίζεται για Αυστριακό υπήκοο.

4. Ναι.

5. Η Επιτροπή διαθέτει αντιπροσωπείες στη Νορβηγία και την Τουρκία αλλά όχι στην Ελβετία, δεδομένου ότι η αντιπροσωπεία της Επιτροπής στη Γενεύη είναι διαπιστευμένη όχι στην ελβετική κυβέρνηση αλλά στους διεθνείς οργανισμούς που εδρεύουν στην εν λόγω χώρα.
ΓΡΑΠΤΗ ΕΡΩΤΗΣΗ E-0680/98 υποβολή: Roberta Angelilli (NI) προς την Επιτροπή (10 Μαρτίου 1998)

Θέμα: Χρηματοδοτήσεις καταναλωτικών ενώσεων

Ο ιταλικός Τύπος δημοσίευσε πολυάριθμα άρθρα για υποτιθέμενες χρηματοδοτήσεις της Ευρωπαϊκής Ένωσης υπέρ ορισμένων καταναλωτικών ενώσεων, ανάμεσα στις οποίες συγκαταλέγονται η ACU, η FEDERCONSUMATORI και η CODACONS.

Ερωτάται η Επιτροπή:

1. Οι προαναφερθείσες υποτιθέμενες χρηματοδοτήσεις πράγματι χορηγήθηκαν και βάσει ποίων προγραμμάτων;

2. Υπάρχουν άραγε κοινοτικά προγράμματα που προβλέπουν ρητώς χρηματοδοτήσεις καταναλωτών ενώσων;

Απάντηση της κ. Bonino εξ ονόματος της Επιτροπής (1 Απριλίου 1998)

Οι πρωτοβουλίες της Ευρωπαϊκής Επιτροπής στον τομέα της υπεράσπισης των συμφερόντων των καταναλωτών και της προστασίας της υγείας τους βασίζονται στο πρόγραμμα δράσης για το 1996-1998 «Προτεραιότητες για την πολιτική για τους καταναλωτές» ((COM (95) 519 τελικό. )).

Η Ευρωπαϊκή Επιτροπή συμβάλλει χρηματοδοτικά στις ενέργειες των ενώσεων καταναλωτών μέσα στην Κοινότητα. Οι τρεις ιταλικές ενώσεις π.χ. που μνημονεύονται από τον κ. βουλευτή πήραν μέρος σε ενημερωτική εκστρατεία με στόχο να προβληθούν τα πλεονεκτήματα της ενιαίας αγοράς για τους καταναλωτές. Η εκστρατεία αυτή διεξήχθη παράλληλα και συντονισμένα με την εκστρατεία Citezens First - Πολίτες της Ευρώπης, ιδίως στο δεύτερο στάδιό της, του οποίου ένα από τα θέματα ήταν «Αγοράζω αγαθά και υπηρεσίες μέσα στην ευρωπαϊκή αγορά». Αυτή η εκστρατεία που είχε ειδικά θέμα τις καταχρηστικές ρήτρες στα συμβόλαια, διεξήχθη σε πέντε κράτη μέλη (Ελλάδα, Ισπανία, Ιρλανδία, Ιταλία, Πορτογαλία). Οι εταίροι ήταν εθνικοί οργανισμοί καταναλωτών που είχαν εκφράσει την επιθυμία να εμπλακούν στην εκστρατεία και πήραν μέρος στην υλοποίησή της. Με κάθε οργάνωση συνήφθη σύμβαση ύψους 5.750 ECU.

Στο πλαίσιο του δικτύου «Ευρωθυρίδες» (κέντρα παροχής πληροφοριών και συμβουλών για τους καταναλωτές) η Ευρωπαϊκή Επιτροπή χρηματοδοτεί επίσης (έως το 50% των δαπανών τους) οργανώσεις ή ενώσεις που διαχειρίζονται αυτά τα κέντρα. Ύστερα από αξιολόγηση που έγινε το 1997 και μια ριζική μεταρρύθμιση που βρίσκεται σε εξέλιξη σήμερα, αυτό το δίκτυο διαθέτει σήμερα 10 κέντρα σε 7 κράτη μέλη.

Η Ευρωπαϊκή Επιτροπή δημοσιεύει ετησίως στην Επίσημη Εφημερίδα ((ΕΕ C 277 της 12.9.1997. )) «πρόσκληση για υποβολή σχεδίων που προορίζονται να προωθήσουν και να προστατεύσουν τα συμφέροντα των καταναλωτών». Η επιλογή των σχεδίων γίνεται με βάση τη συμμόρφωσή τους με τα κατά προτεραιότητα θέματα της Ευρωπαϊκής Επιτροπής και σύμφωνα με τα κριτήρια που δημοσιεύονται στην Επίσημη Εφημερίδα.

Η Ευρωπαϊκή Επιτροπή ενέκρινε πρόταση απόφασης του Κοινοβουλίου και του Συμβουλίου περί καθιέρωσης γενικού πλαισίου των κοινοτικών δραστηριοτήτων υπέρ των καταναλωτών ((COM (97) 684 τελικό. )). Πρόκειται για σχέδιο νομικής βάσης που καλύπτει για πενταετή περίοδο ένα μεγάλο μέρος των ενεργειών της Επιτροπής στον τομέα της υπεράσπισης των συμφερόντων των καταναλωτών και της προστασίας της υγείας τους.

Έναςανακεφαλαιωτικός κατάλογος των επιχορηγήσεων ιταλών δικαιούχων το 1996 και το 1997 διαβιβάζεται απευθείας στον κ. βουλευτή καθώς και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0442/98 υποβολή: Ian Paisley (NI) προς την Επιτροπή (27 Φεβρουαρίου 1998)

Θέμα: Οικονομική βοήθεια προς τους αγρότες

Είναι σε θέση η Επιτροπή να αποκαλύψει το συνολικό ύψος του ποσού που έχει διαθέσει η Ευρωπαϊκή Ένωση ως βοήθεια σε αγρότες στη Δημοκρατία της Ιρλανδίας προκειμένου να τους διευκολύνει να εγκαταλείψουν τις παραδοσιακές μεθόδους καλλιέργειας και να ασχοληθούν με την εκτροφή λαγωνικών σκύλων;

Είναι σε θέση η Επιτροπή να αναφέρει τον αριθμό των εγκριθεισών ανά ημερολογιακό έτος αιτήσεων για χορήγηση βοήθειας και να αποκαλύψει τα συνολικά ποσά των χρημάτων που έχουν διατεθεί ανά οικονομικό έτος;

Απάντηση του κ. Fischler εξ ονόματος της Επιτροπής (24 Μαρτίου 1998)

Στα πλαίσια της κοινοτικής πολιτικής για την αγροτική ανάπτυξη, η Επιτροπή ενθαρρύνει τα κράτη μέλη να χορηγούν ενισχύσεις προκειμένου να διευκολύνει τους αγρότες να διαφοροποιήσουν τη γεωργική παραγωγή τους και να στραφούν στην καλλιέργεια γεωργικών προϊόντων που δεν προορίζονται για τη διατροφή.

Στην περίπτωση της Ιρλανδίας, οι κοινοτικές ενισχύσεις δόθηκαν σε αγρότες και άλλους κατοίκους της υπαίθρου, προκειμένου να στραφούν προς την εκτροφή λαγωνικών σκύλων, στο πλαίσιο του επιχειρησιακού προγράμματος για την γεωργία, την αγροτική ανάπτυξη και τη δασοκομία, για την περίοδο 1994-1999. Διάφορα προγράμματα έλαβαν ενισχύσεις, συνολικού ύψους 870.000 ιρλανδικών λιρών, για τη βελτίωση της ποιότητας εκτροφής, καθώς και την εμπορία και την προώθηση. Δεν υποβλήθηκαν αιτήσεις για κοινοτική χρηματοδότηση, ενώ έχει αποφασιστεί να αποσυρθούν τα μέτρα από το επιχειρησιακό πρόγραμμα.